Festivali i 7-të i Këngës në RTSH

## Parathënie 
''Përmbledhjet, këngët pjesëmarrëse të secilës natë, fituesit, deri në festivalin e 30-të, këtu e kudo që t'i lexoni, janë hedhur nga **Jozef Zamputti*** *që i ka të regjistruara direkt nga festivalet*. *Njëlloj janë rregjistruar nga **Jozef Zamputti** koncertet "**Kur vjen pranvera**".* 

## Përmbledhje 
Ky festival u zhvillua në tri netë *26 - 28.12.1968.* U prezantua nga aktorët: Drita Bardhi (më pas Haxhiraj) dhe Roland Trebicka. 

Në këtë festival u kënduan *25 këngë: 12 këngë natën e parë dhe 13 këngë natën e dytë. Në finale dolën 17 këngë.* 

Këngët u shoqëruan nga Orkestra Sinfonike drejtuar nga Rifat Teqja dhe Ferdinand Deda; nga Kompleksi instrumental drejtuar nga Robert Radoja dhe nga Orkestra me vegla popullore drejtuar nga Pirro Miso. 

Në këtë festival këngët fituese u nderuan me medalje. Ky është festivali ku marrin pjesë për herë të parë kompozitorët Limos Dizdari (që fiton festivalin), Agron Xhunga dhe Flamur Shehu, këngëtaret Ema Qazimi, Zeliha Sina e Vera Dervishi. 

Mira Maletaj, e cila ka kompozuar këngën *"Parakalojnë brigadat"* në këtë festival, është e para kompozitore femër që merr pjesë në festivale. Merr pjesë për herë të parë autorja e njohur e teksteve Zhuliana Jorganxhi. 

Rast i rrallë - Tish Daija ka marre dy çmime të dyta (Medalja e argjendtë) me dy këngët e paraqitura: *"Komisari i kuq"* dhe *"Motiv i ri"*. 

Tematika e këngëve vazhdon të jetë si e dy festivaleve të mëparshme: punë, aksione, përgatitje ushtarake etj. Ka ndonjë këngë me tematikë dashurie si: *"Motiv* *i ri", "Këngë për shokun tim",* por gjithnjë lidhur me punën, aksionin, zboret etj. Mbas dy festivaleve që nuk mori pjesë, në këtë festival fillon përsëri të marrë pjesë kompozitori i dashur për rininë Agim Krajka, madje me dy këngë: *"Ylli partizan"* dhe *"Jam një vajzë"*. Mund të thuhet se kënga *"Ylli partizan"* është e para këngë jo ritmike e Krajkës në festivale. Mori *Medaljen e Argjentë (çmim të dytë)*. Përsëri fiton një këngë (*Medaljen e Artë)* për heronjtë e rinj të "revolucionarizimit", *"Mësuesit hero"'', kushtuar mësuesit Ismet Sali Bruçaj, kënduar nga Vaçe Zela dhe Ramiz Kovaçi. Ky është festivali i tretë qe fiton Vaçe Zela, ndersa i dyti per R.Kovaçin.

### Nata e parë - 26.12.1968 

.

### Nata e dytë - 27.12.1968 
.

### Nata finale - 28.12.1968 
Në finale dolën 17 këngë sipas kësaj radhe:

# **Nentori**
# **Këngë për shokun tim**
# **U njohëm në digë**
# **Kënga më e zjarrtë**
# **Bjen borë**
# **Miqësi e re**
# **Komisari i kuq**
# **Ylli partizan**
# **Atdhe i lashtë, atdhe i ri**
# **Bisedë me pushkën**
# **Motiv i ri**
# **Gëzon Shqipëria**
# **Parakalojnë brigadat**
# **I bukur agimi**
# **Na thërret aksioni**
# **Jam një vajzë**
# **Mësuesit hero**

.

## Çmimet 
Në këtë festival këngët fituese u nderuan me medalje.

### Medalja e artë 
* **Mësuesit hero** - muzika Limos Dizdari, teksti Dritëro Agolli

### Medalja e argjendtë 
* **Komisari i kuq** - muzika Tish Daija, teksti Aleksandër Banushi
* **Motiv i ri** - muzika Tish Daija, teksti Llazar Siliqi
* **Ylli partizan** - muzika Agim Krajka, teksti Haxhi Rama

### Medalja e bronztë 
* **Këngë për shokun tim** - muzika Tonin Harapi, teksti
* **Nëndori** - muzika Gaqo Avrazi, teksti Zhuliana Jorganxhi
* **Bisedë me pushkën** - muzika Pjetër Gaci, teksti Ruzhdi Pulaha

.

## Referime